Mennta - og menningarmálaráðuneytið Annað Málefnasvið : Háskólastig Umsagnarfrestur er 13.01.2020 – 07.02.2020 . Umsagnir eru birtar jafnóðum og þær berast . Niðurstöður samráðsins verða birtar þegar unnið hefur verið úr þeim ábendingum og athugasemdum sem berast . Senda inn umsögn Í Grænbók um fjárveitingar til háskóla er gerð grein fyrir núverandi fjárveitingakerfi , valmöguleikum við hönnun á nýju kerfi og settar fram lykilspurningar til að efla umræðu um stefnu um háskóla og hvaða fyrirkomulag fjárveitinga styðji best við innleiðingu á slíkri stefnu . Meginmarkmið stjórnvalda hvað varðar starfsemi á háskólastigi er að framsæknar og alþjóðlega samkeppnishæfar rannsóknastofnanir og háskólar skapi þekkingu , miðli henni og undirbúi nemendur til virkrar þátttöku í nútímaþekkingarsamfélagi og til verðmætasköpunar sem byggist á hugviti , nýsköpun og rannsóknum . Meðal aðgerða í stefnu - og aðgerðaáætlun Vísinda - og tækniráðs er að auka gæði og skilvirkni í háskólastarfi með því að efla fjármögnun og endurskoða reglur um fjárveitingar til háskóla . Því hefur verið unnin grænbók um fjármögnun háskóla sem hér er til umsagnar . Meginviðfangsefni grænbókarinnar eru eftirfarandi spurningar : 1 . Hvað einkennir íslenskt háskólakerfi og hvernig hefur það þróast á síðustu árum ? Hvernig kemur það út í alþjóðlegum samanburði ? 2 . Hver var sýn stjórnvalda við setningu reglna um fjárveitingar til háskóla árið 1999 og náði sú sýn fram að ganga ? 3 . Hvaða leiðir eru farnar við fjárveitingar til háskóla í nágrannaríkjunum ? 4 . Hverjar eru helstu áskoranir sem íslenskir háskólar mæta ? Með hvaða hætti tengjast þær fjármögnun háskólanna ?